પોલીસે કબજે કરેલા સીસીટીવી ફૂટેજમાં એવું સ્પષ્ટ દેખાય છે કે મોતના દિવસની આગલી સાંજે પરિવારજનો રાબેતા મુજબ ઘરમાં આવન જાવન કરી રહ્યા છે. એક સભ્ય ચાર-પાંચ નાના ટેબલ લાવી રહ્યું છે. મોડી રાત્રિ અને વહેલી સવાર સુધી ઘરમાં કોઈ બળજબરીથી ઘૂસ્યું હોવાનું દેખાતું નથી. વહેલી સવારે પરિવાર માટે રોજ આવતું દૂધ પણ ડિલિવરી બોય મૂકીને જાય છે. સાત વાગ્યા બાદ ઘરના કોઈ સભ્ય નહીં દેખાતા પડોશી ઘર પાસે આવે છે અને ઘરમાં 11 જણાની લાશોનું દૃશ્ય જોઈને હેબતાઈ જાય છે અને બૂમાબૂમ કરી મૂકે છે.